Help - Aide - ПoMoщb - Salisa...
Sakana na Kuku, Pitchu mpe Juju
E zali ndengé mosusu ya bokamwi ya ko sakana na lisano ba bengi « Ba Ndako énéné ya Hanoi », na likanisi ya lolendé pona Basi na ba Mama to monaka na mikumba monéné na motu na bingumba na ba mboka, na Afrika mpé na bipayi mosusu...
Bolimboli :
SALISA é zali lisano é sengi ko kendé na « Etamboli » ya Bisika na ba Nzéla ; na kati ya Esika na Esika, Mosakani a sengeli ko salisa Basi babalé, Kuku na Pitchu, pona ko lélisa mokumba na bango na éléngé mobale, Juju. Mokumba na bango ézali biloko mingi ba tiyi moko na likolo mosusu na motu ya Kuku. Mosakani a sengéli ko tosa mibéko oyo : 1) mbala na mbala, a koki ko zwa obélé loko ; 2) a koki ko tiya éloko monéné na likolo ya éloko moké. Mosakani a koki ko pona biloko mibalé (2) téé ntuku mibalé, kasi a sengéli ko banda na miké. Matata ya lisano é ko mata na ba Nzéla ya likolo na bonéné bwa biliko.
Na kati ya Bisika, lisano é zali kaka lokola lisano é yébani na kombo « Ba Ndako énéné ya Hanoi » (« Tours de Hanoï ») (épésami na Falansé Édouard Lucas, kala kala na tango ya ba koko, 1842-1891).
Elongo na mosali lisano, bato ba koki ko kanisela Basi na ba Mama to monaka na mikumba monéné na motu na bingumba na ba mboka, na Afrika mpé na bipayi mosusu. Tika to zala na likanisi ya lolendé pona bango, mpé to salisa bango malamu tango to ko mona bango mbala mosusu !
Etamboli é zali na ba Nzéla mpé Bisika oyo é sengélami ko longa liboso na ko kendé likolo ; pona ko longa Esika, é sengami ko silisa lisano na mongété ya malamu, oyo éléki. Bisika nyoso ya Nzéla « 0 » (ya yambo) bi sengélami té mpé bi zali polélé ; Nzéla « 0 » é zali nzéla ya Bolengeli. Bisika ya ba Nzéla ya likolo oyo bi sengélami té bi ko koma nyoso polélé bobélé tango Esika ya suka é sengélami é ko longama.
Tango ba kamataka lisano (oyo ya polélé) mbala liboso mpenza, é zalaka na bilembo ya falanga nkama (100), ya ofélé. Na sima, bilembo ya falanga ya Mosakani bi ko bimaka tango mibalé : 1) tango na tango a ko sakana mbala liboso na Esika é sengélami mpé 2) tango na tango a ko méka lisusu na Esika é sengélami kasi é longami nainu té. E lingi ko loba té bilembo bi ko bima té pona Bisika nyoso bi sengélami té mpé na Bisika nyoso bi longami. Ndélo (pona ko longa Esika) é koki ko kitisama pona ko kokana na makasi ya Mosakani, na ndengé ya kowuméla té, pona kasi é zalaka na mwa libakisi ya bilembo oyo é ko bima.
Mosakani a koki mpé ko longa bilembo mosusu na minzoto tango nyoso a ko sakana malamu : soki a longi Esika na ata libunga té, to soki a zali Mosakani ya yambo yambo pona ko longa Esika, to soki a silisi Nzéla mobimba. Lisusu, « Elémbo ya Bondéko » é ko pesamaka tango moko na Mosakani oyo a longi té, kasi a lakisi bolendé bwa yé, pona a lemba té.
Na momésano, lisano é fungolamaka na « Etamboli, épayi ya ba Nzéla mpé Bisika nyoso é monanaka ; kasi lisano é koki mpé ko fungolama semba na libanda ya Esika, épayi é sengeni pona ko sakana. Mosakani a koki ko bandela lisano to botalisi – botalisi é longombani kolékisa biloko 10 té. Lisano é koki ko bandélana na ba nzéla mingi : na Etamboli - ko beta malembe mbala 2 pona ko banda lisano, to ko fina mwa tango molayi pona ko banda botalisi ; soki te fina mateya ba lakisi. Tango ya lisano, pona ko tinda éloko na moto moko to mosusu : fina éloko, tambwisa mosapi té na motindélami, mpé longola mosapi (soki O bungi, tala Litalisi).
Lisano é koki ko pémisama mpé / to ko bombama, na mw tango elongobani (é ko bwété bwété), pona ko landélama sima ya mwa tango, ya molayi té. Sala kéba ! Lisano é ko bungama tango eleko elongobani é ko sila (e ko bwété bwété) ; lisano é ko bungama mpé tango lisano lisusu é ko bombama. Soki Esika é léki makasi, ko bomba lisano é pesaka nzéla ya ko pémisa motu mpé, soki O lingi, ko sakana na Bisika ya makasi moké mingi.
Lisano é za na ésika é bengami « Sango ya Mosakani », épayi Mosakani a koki ko sala biloko mingi na oyo é tali ézaléli na yé : ko pona ndinga (Angelé, Falansé, Russe, to Lingala), ko somba bilembo mosusu, ko bongola ndélo (ko kitisa to ko matisa) ; pona Esika na Esika, a koki ko tala bilonga 5 na yémoko oyo éléki nyoso, ko tala mpé Etamboli na yé - ndengé a mi tamboli, mbala boni a sakani, mbala boni a longi...
Na ésika wana, a koki mpé kokutana na Basakani ba Game Center (na mokili mobimba) na bilonga na bango, mpé ko tia ntembé na baninga mpé na Basakani basusu ; a ko tala Basakani misato (3) oyo baléki bato nyoso (na Game Center) tango nyoso, pona Esika na Esika.
Sakana malamu na SALISA !!!
Malobal ekosálisa pona koyéba ntina ya SALISA : SALISA, lisano ya vidéo, Etamboli, Esika, Nzéla, kotambola na mobulu, mokumba, Ndako énéné ya Hanoi, Game Center, Apple Store, Afrika, Basi, Angelé, Falansé, Lingala, Russe,
E za ko yaka kala mingi té
Yaka ko tala biso mpé ko landa biso na www.salisa-app.com, www.facebook.com/salisaapp/ mpé lisusu na @salisa_app (Twitter)
Copyright @ All rights reserved
ABOUT REAL CLUB
A quisque magnis at a magna conse tetur quisque in vestibulum viverra condimentum condimentum a ut elit vivamus quis per purus eu enim.
Sociosqu quam dolor parturient nisi venenatis eu curabitur dictum dolor vulputate id sed.
CONTACT THE MANAGEMENT
8901 Marmora Road, Glasgow
D04 89GR
T. 0044 (800) 123 4567 891
E. mail@demolink.org
W. www.therealclubdomain.com
eng_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn sag_Latn lin_Latn eng_Latn eng_Latn scn_Latn spa_Latn eng_Latn eng_Latn kab_Latn kab_Latn luo_Latn zho_Hant